Source: http://docplayer.fi/920569-Ladattavat-autot-kiinteistojen-sisaisissa-sahkoverkoissa-suositus.html
Timestamp: 2019-11-15 06:01:59+00:00
Document Index: 24793

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Ladattavat autot. kiinteistöjen sisäisissä sähköverkoissa -suositus - PDF
Download "Ladattavat autot. kiinteistöjen sisäisissä sähköverkoissa -suositus"
1 Ladattavat autot kiinteistöjen sisäisissä sähköverkoissa -suositus ESIPUHE Ilmastonmuutoksen torjunta on yksi tulevaisuuden suurimmista haasteista Sähköautot ovat yksi keino ilmastonmuutoksen hillitsemiseksi. Fortum on mukana helpottamassa ladattavien sähköautojen käyttöönottoa ja kehittämässä lataamiseen tarvittavaa infrastruktuuria. Tavoitteenamme on tehdä ympäristömyötäiseen autoiluun siirtyminen mahdollisimman helpoksi. Suomessa ja Pohjoismaissa latausinfrastruktuuri on jo pääosin valmiina. Sähköautojen laajamittainen käyttöönotto vaatii pieniä paikallisia muutoksia sekä jakeluverkkoihin että kiinteistöjen sisäisiin sähköverkkoihin. Tämän suosituksen tarkoituksena on auttaa kiinteistöyhtiöitä varautumaan tulevaisuuteen eli ottamaan ladattavat sähköautot huomioon kiinteistöjen sisäisissä sähköverkoissa. Koska sähköautoala kehittyy nopeasti, suositus on suuntaa antava ja perustuu tämänhetkiseen parhaaseen näkemykseemme. Suosituksessa otetaan kantaa sekä olemassa olevan kiinteistön sähköverkon kehittämiseen että uudisrakennuskohteen suunnitteluun ja toteuttamiseen. Kiinteistöyhtiöt ja niiden sähköverkot ovat erilaisia, joten yleispätevää ohjetta sähköverkon kehittämiseen on lähes mahdoton laatia. Sähkösuunnittelijan mukaan ottaminen latausinfrastruktuurin suunnittelun alkuvaiheessa tuottaa todennäköisesti parhaan lopputuloksen. SISÄLLYSLUETTELO 1 JOHDANTO Ladattavat autot pähkinänkuoressa Työn tavoitteet LATAUSINFRASTRUKTUURIN VAATIMUKSET Latauspisteet Latauspistoke Latausverkko Latauksen ohjaus Sähkön laatu KIINTEISTÖN NYKYISEN SÄHKÖVERKON RIITTÄVYYS VANHAN PYSÄKÖINTIALUEEN PÄIVITTÄMINEN Kustannusarvio UUDEN PYSÄKÖINTIALUEEN RAKENTAMINEN Kustannusarvio YHTEENVETO... 7 Fortum Oyj Keilaniementie 1, Espoo, PL 1, FORTUM Puhelin ,
2 1 JOHDANTO EU:n ilmastosopimus edellyttää 16 % vähennyksen päästökaupan ulkopuolisiin kasvihuonekaasupäästöihin vuoteen 2020 mennessä. EU myös vaatii, että vuoteen 2020 mennessä 10 % liikenteen käyttämästä energiasta on uusiutuvaa. Sähköautot itsessään ovat päästöttömiä, ja nykyisellä pohjoismaisella energian tuotantorakenteella sähköautojen päästöiksi tulisi noin 30 g/km, mikä on noin kymmenesosa autojen nykyisistä keskipäästöistä. Pistokehybrideillä päästöt vaihtelevat riippuen ajetaanko sähkömoottorilla vai toimiiko auto hybridinä. Keskimäärin pistokehybridin päästöt ovat noin 53 g/km. [2] Sähköautoilu Suomessa siis pienentäisi huomattavasti hiilidioksidipäästöjä. Lisäksi raakaöljyn hintojen nouseva trendi vaikuttaa myönteisesti sähköautojen kannattavuuteen. Kaikki tämä tekee sähköautojen määrän kasvun ennustamisesta vaikeaa, mikä näkyy myös kuvasta 1, jossa on esitetty Biomeren (2009) ennustamia skenaarioita sähköautojen yleistymisestä. Siinä ladattavien autojen määrän ennuste vuodelle 2030 vaihtelee noin 0,3 miljoonasta 1,4 miljoonaan. [2] Perusskenaario Nopea skenaario Hidas skenaario Vuosi Osuus uusista autoista Kumulatiivinen myyntimäärä (kpl) Osuus henkilöautojen liikennesuoritteesta PHEV EV PHEV EV PHEV EV 10 % 50 % 40 % 60 % 5 % 20 % 3 % 20 % 6 % 40 % 2 % 10 % % 19 % 8 % 38 % 2 % 8 % 0,6 % 7 % 1 % 19 % 0,5 % 4 % Kuva 1. Skenaarioita sähköautojen yleistymisestä.[2] 2
3 Veronkevennykset, latausinfrastruktuurin ja akkujen kehitys vaikuttavat ladattavien autojen yleistymiseen. Mitä paremmaksi akku- ja latausteknologia kehittyy sitä taloudellisesti kannattavammaksi sähköautoilu muodostuu. 1.1 Ladattavat autot pähkinänkuoressa Sähkö on erinomainen lähde uudeksi liikenteen polttoaineeksi, sillä sähköä voidaan tuottaa usein eri tuotantotavoin. Myös sähkön jakeluinfrastruktuuri on jo valmiiksi olemassa ja se saadaan pienillä muokkauksilla kestämään myös sähköautojen ja pistokehybridien tuoma lisäkuorma. Merkittävimmät edut sähköautolla polttomoottoriautoon verrattuna on sen päästöttömyys ja hyvä moottorin hyötysuhde (sähköauton (~ %), pistokehybridin (~ %) ja polttomoottorin (~ %)) [3, 4]. Sähköauton kokonais-well to wheel -hyötysuhde on siten %, bensahybridi 24,8 %, dieselautolle 15,8 % ja bensa-autolle 12,4 % [2]. Tämä alentaa ladattavien autojen ajokustannuksia polttomoottoriautoihin nähden. Sähköauton hyötysuhdetta laskee kylmällä ilmalla tarvittava lämmitys, mikäli lämmitys on toteutettu sähköllä, koska hyvän hyötysuhteen takia auton moottori ei juuri tuota lämpöä Ohjeessa käsiteltävä sähköautojen latausinfrastruktuuri koskee sähköautoja ja pistokehybridejä. Sähköauto saa kaiken tehonsa sähkömoottorista, joka taas saa energiansa akuista. Nykyisten sähköautojen akkujen kapasiteetti on noin kwh:a, millä voi ajaa noin km lataamatta. Pistokehybrideissä sen sijaan on polttomoottori sähkömoottorin ohella, mutta kaikissa on ideana parantaa polttomoottorin hyötysuhdetta. [2] Yleensä pistokehybridiautoissa akun kapasiteetti on noin 2,5 6 kwh (Toyota Priuksessa 5.2 kwh akku [5]), mutta se voi olla myös isompi, kuten tulevassa Chevrolet Voltissa kapasiteettia on jopa 16 kwh (tosin akun eliniän pidentämiseksi käytettävissä on vain 8.8 kwh). [6] Autojen lataus voidaan tehdä ns. hitaalla, puolinopealla tai nopealla latauksella. Hitaalla latauksella sähköauton akunlataus kestää noin 8 12 tuntia riippuen akkujen kapasiteetista. 1.2 Ohjeen tavoitteet Ohjeen tavoitteena on paneutua asuinkiinteistöjen (erityisesti kerros- ja rivitalojen) valmiuksiin sähköautojen lataamiseen sekä mahdollisiin parannuksiin tulevaisuutta varten, jolloin kasvava sähköautokuorma aiheuttaa lisävaatimuksia kiinteistöjen sähköverkoille. Vanhojen kohteiden parannusten lisäksi ohjeessa pyritään myös ennakoimaan järkeviä päivityksiä uusien kohteiden sähkösuunnitteluun, jotta autojen lataus pystytään helposti mahdollistamaan. 2 LATAUSINFRASTRUKTUURIN VAATIMUKSET 2.1 Latauspisteet Latauspisteen vaatimukset vaihtelevat latausaseman tyypistä riippuen. Muun muassa pistokkeiden suojausluokka, sähkön mittaus ja maksaminen, lataajan tunnistaminen ja latauksen teho riippuvat latausaseman tyypistä. Latausasemat voivat olla esim. yksityisiä, julkisia tai pikalatausasemia. Tässä ohjeessa keskitytään lähinnä asuinkiinteistöjen yksityisiin latausasemiin, jotka ovat yksinkertaisimpia latausasemia. Minimivaatimukset latausasemille ovat lain vaatimat suojaukset, riittävä kaapelin kestoisuus ja sopiva pistoke. Suojaukseen kuuluu ylivirta- ja vikavirtasuoja, ettei vikatilanteessa liian suuri virta hajota johtimia tai auton latausjärjestelmää ja ettei latauslaite aiheuta vaaratilanteita sen käyttäjälle. Latauskaapelin tulee olla sähköauton lataukseen suunniteltu ja sen tulee kestää yli 16 A:n kuormaa, jotta kaapeli kestää auton latauksen ja vikatilanteessa suojalaite toimii ennen kaapelin hajoamista. Asuinkiinteistöjen autolatauspaikalle on suotavaa asentaa myös lukitus ja sähkömittaus väärinkäytösten ja tasapuolisuuden vuoksi. Asuinkiinteistöihin on järkevintä asentaa hidas lataus, sillä pikalatauksen mahdollistaminen vaatii kohtuuttoman suuria kustannuksia. Yksinkertaisin latausvaihtoehto on 1-vaiheinen 16 A:n syöttö, jolla saadaan noin 3 kw:n latausteho. Sillä 30 kwh akun lataus kestää noin 10 tuntia. Asuinkiinteistöissä tämä on lähes kaikissa tapauksissa riittävä, sillä voidaan olettaa, ettei akku koskaan ole täysin tyhjä eli realistinen latausaika on alle 8 tuntia, minkä helposti ehtii yön aikana järjestämään. Pistokehybridit vaativat saman lataustehon kuin sähköautot, mutta akun pienuuden vuoksi niiden latausaika on huomattavasti lyhyempi Latauspistoke Ulkona olevan pistorasian on SFS standardin mukaan oltava vähintään kotelointiluokkaa IP X3, ettei kosteus aiheuta vaaratilanteita tai laukaise suojauksia. Myös enintään 32 A:n ulkopisterasiat on varustettava standardin SFS mukaan vikavirtasuojalla. [3] B A C Kuva 3. a) CEE 7/4 (schuko) -pistotulppa b) yksivaiheinen IEC pistotulppa. c) kolmivaiheinen IEC pistotulppa. [10] Kuva 2. MENNEKES:n IEC standardin mukainen pistotulppa. [9] 3
4 Sähköautojen lataus ei välttämättä vaadi erilaista pistotulppaa kuin mitä normaalisti käytetään. Pistotulppien standardoimisprosessi on kuitenkin kirjoitushetkellä kesken, mutta näyttää siltä että Eurooppaan on tulossa standardin IEC mukainen pistotulppa [7], joka perustuu vanhempaan IEC standardiin. Kuvan 2 mukaisella MENNEKES:n valmistamalla standardin IEC 62196:n mukaisella pistokkeella voi siirtää jopa 63 A:n yksi- tai kolmivaihevirtaa. Siinä on myös tehonsiirtojohtimien lisäksi myös johtimet informaation siirtämiseen. Näillä näkymin standardin mukainen pistoke tulisi aluksi ainakin autoon ja latauspisteessä voisi ainakin alkuun olla normaali yksivaiheinen CEE 7/4 (schuko) (kuvassa 3 a) tai IEC standardin mukainen yksi- tai kolmivaihepistoke (kuvat 3 b ja c). [8] 2.2 Latausverkko Suurin osa nykyisistä autojen lämmitysverkoista kaipaa muutoksia, mikäli ne aiotaan päivittää latauskelpoisiksi. Auton lataus vaatii noin 3 kw:n tehon, kun nykyiset lämmitysverkot on usein mitoitettu kestämään suurimmallaan noin 2 kw:n kuorman per pysäköintipaikka. Toisaalta kohtuullisen suureksi mitoitettu lämmitysverkko kestää melko monen oikein sijoitetun sähköauton latauksen. Tämä on tarkasteltava tapauskohtaisesti. Tällöinkin lämmitystolppaa täytyy muokata tai vaihtaa se lataustolpaksi, mutta merkittäviltä lisäkustannuksilta selvitään. Tärkeimmät vaatimukset sähköautojen latauksen mahdollistamiseksi ovat riittävän suuret kaapelit ja sulakkeet. Sähköauto vaatii 3 kw lataustehon, mikä onnistuu 1-vaiheisella 16 A:n syötöllä. Latausryhmät on pidettävä riittävän pieninä tai kaapelit ja ryhmien sulakkeet tarpeeksi suurina, että kaikille paikoille voidaan mahdollistaa 3 kw:n syöttö. Latausverkon lisäksi mitoituksessa on otettava huomioon kiinteistön keskuksen sulake, joka syöttää kiinteistön yhteisiä kulutuspisteitä, kuten hissiä, valaisimia ja autopaikkoja. Myös syöttävän kaapelin tulee olla riittävän suuri, että se kestää kuorman eikä vahingoitu vikatilanteissa. Viimeinen mitoitettava tekijä on liittymän pääsulake, mikä saattaa kasvaa merkittävästi autojen latauksen tuoman lisäkuorman seurauksena. Normaalisti lämmitysverkko toteutetaan ketjutettuina ryhminä. Mikäli latausverkko halutaan toteuttaa samoin, tarvitaan hieman suuremmat kaapelit ja sulakkeet kasvavan kuorman vuoksi. Latausverkossa voidaan esimerkiksi 63 A:n sulakkeilla varustetulla 3-vaiheisella 4*16+16s mm2:n kaapelilla syöttää noin ketjutettua autopaikkaa. Tämän tyyppinen ratkaisu on esitettynä kuvassa 4. Kaapeli voidaan jakaa paikoille yksi- tai kolmivaiheisena. Yksinkertaisemmassa yksivaiheisessa järjestelmässä kaikille paikoille on mahdollistettu 3 kw:n syöttö ja kaikkia paikkoja mitoituksen puolesta voidaan käyttää yhtä aikaa. Toinen vaihtoehto toteuttaa syöttö on kuvassa 5 esitetty tähtimäinen järjestelmä, jossa kaikille pysäköintipaikoille vedetään oma 1- tai 3-vaiheinen syöttöjohto yhteisestä keskuksesta. Koska tähtimäiseen järjestelmään siirtyminen ketjutetusta vaatii merkittäviä muutoksia, saattavat kaivaus kustannukset kasvaa liikaa ja siksi tähtimäinen järjestelmä mahdollisesti soveltuu vain uusiin kohteisiin. Tähtimäinen järjestelmä saattaa vaikuttaa kalliimmalta kuin ketjutettu järjestelmä, koska siinä tarvitaan huomattavasti enemmän sähköjohtoja. Toisaalta tähtimäinen järjestelmä on hieman yksinkertaisempi ja siinä koko sähköverkon mittaus ja ohjaus voidaan järjestää samaan paikkaan. Siksi onkin syytä katsoa tapauskohtaisesti, kumpi järjestelmä on kannattavampi. Kuva 4. Yksivaiheinen ketjutettu latausjärjestelmä paikallisella ohjauksella. [3] Kuva 5. Tähtimäinen kolmivaiheinen lataus GSM-ohjauksella. [3] Suurin osa nykyisistä lämmitysverkoista kaipaa muutoksia. Asennustavasta riippumatta sähkökaapelit on suositeltavaa suojata pysäköintialueilla tilanteesta riippuen esimerkiksi muovi- tai metalliputkella, jolloin voidaan jälkikäteen tarvittaessa vaihtaa kaapelit suurempiin ja asentaa mahdollisesti tarvittavia tiedonsiirtokaapeleita ilman kaivamiskustannuksia. Tällä hetkellä pysäköintialueen sähköjohdot asennetaan kustannussyistä muovikourun alle, joten vanhoja johtoja ei voi vaihtaa kaivamatta pysäköintialuetta auki. 2.3 Latauksen ohjaus Mitoituksen ohella latauksen ohjaus on tärkeä osa latausverkon suunnittelussa. Alussa, kun sähköautoja on vähän, latauksen ohjausta ei välttämättä tarvitse, vaan riittää, että verkko on mitoitettu kestämään kuormitus. Tulevaisuudessa ladattavien autojen määrän kasvaessa latauksesta aiheutuu melko suuri kuorma sekä kiinteistön 4
5 verkolle, että jakeluverkolle. Kiinteistön eri kuormia voi ja kannattaa ohjata siten, että kiinteistön liittymäpisteen ottama maksimiteho ei merkittävästi nouse vaan lataus ohjataan ajalle, jolloin on vähän muuta kulutusta. Autojen latauksen ohjauksessa voidaan yksinkertaisimmillaan käyttää ajastuksella ohjattua latausta. Lataus on tällöin järkevä ohjata ajalle jolloin kiinteistön muu sähkönkulutus on pientä esim. yöllä. Latausta voidaan porrastaa, ettei autojen lataus aiheuta kulutuspiikkiä. Kuorman kytkemistä on kuitenkin syytä porrastaa, ettei kaikki kuorma kytkeydy samaan aikaan ja aiheuta verkkoon kulutuspiikkiä. Erityisesti pistokehybridit tuottavat helposti vältettävän kulutuspiikin. Niiden lataus on helppo porrastaa useampaan ryhmään, sillä 3 kw:n teholla ne vaativat muutaman tunnin latausajan. Mahdollista on myös, että älykäs latauspiste tai syöttökeskus ohjaa autojen latausta priorisoimalla eri autojen latausta mm. asetetun määräajan ja akkujen varausten mukaan. Toisin sanoen verkko kertoo latauspisteelle paljon se saa käyttää sähköä ja latauspiste jakaa sen parhaaksi katsotulla tavalla latauksessa oleville autoille. Kuva 7. Esimerkkikohteen kuormitus vaiheen 1 sähköautokuormalla. Kuva 6. Esimerkkikiinteistön yksinkertaistettu nousujohtokaavio. Tämä vaatii kuitenkin melko paljon älyä verkolta sekä kommunikointia auton ja ohjauskeskuksen välillä. Sähköauton lataaman energian mittaus ja laskutus on tärkeä osa latausinfrastruktuurin kehittämistä. Omakotitaloissa tämä onnistuu ilman erillisiä mittareita, sillä sähköauton syöttö voidaan kytkeä suoraan talon sähköverkkoon. Sen sijaan rivi- ja kerrostalojen lataustolpat on varustettava erillisillä mittareilla. Tällöin pysäköintipaikan omistajaa voidaan laskuttaa käyttämästään latausenergiasta. Erillisillä mittareilla myös pysäköintipaikan siirto toiselle huoneistolle onnistuu helposti. Nykyisessä järjestelmässä lämmitystolpat ovat yhden mittarin takana ja huoneiston omistaja maksaa tietyn summan pysäköintipaikasta. Kuva 8. Esimerkkikohteen kuormitus täysimittaisella sähköautokuormalla. 2.4 Sähkön laatu Tulevaisuudessa sähköautoilla on useita merkityksiä verkon sähkön laatuun. Sähköautojen latauksessa käytettävät suuntaajat ja hakkuriteholähteet tuottavat verkkoon harmonisia yliaaltoja. Sähköautoilun suosion kasvaessa näistä aiheutuvat ongelmat kasvavat, vaikka latauslaitteet ja autot olisivatkin standardien mukaisia. [3] Osa harmonisista yliaalloista summautuu nollajohtimeen ja pahimmassa tapauksessa ne kasvavat vaihevirtaa suuremmaksi. Tästä syystä ne on otettava huomioon kaapelin mitoituksessa. [11]. Toisaalta harmonisten yliaaltojen vuoksi vanha TN-C -järjestelmän verkko ei sovellu sähköautojen lataukseen, koska yliaallot voivat synnyttää jännitteen suojamaakaapeliin. Tästä syystä vanhat TN-C -verkot on päivitettävä TN-S -verkoiksi, joissa nolla- ja suojamaajohdin ovat erikseen. 3 KIINTEISTÖN NYKYISEN SÄHKÖVERKON RIITTÄVYYS Tarkastelu kiinteistön nykyisen sähköverkon riittävyydelle sähköautojen ja pistokehybridien lataamiseen on tehtävä aina tapauskohtaisesti. Työssä tarkastellaan esimerkkinä erään kiinteistön sopivuutta sähköautojen lataamiseen. Tavallisesti autopaikkojen sähköistys kiinteistössä on tehty kuvan 6 mukaisesti, joka on esimerkkikohteemme yksinkertaistettu nousujohtokaavio. Nykyisellään kyseisen kiinteistön pysäköintialueen sähköistys pystyy tarjoamaan latauksen noin kolmasosalle kaikista autopaikoista oletuksella, kun samanaikaisesti ei ole autolämmitystä. Tämä on riittävä pienellä penetraatioasteella, kun sähköautojen ja pistokehybridien määrä on vähäinen. Myöhemmin, kun sähköautot yleistyvät on sähköverkkoa uusittava kestämään suurempaa kuormaa. Esimerkkikohteessa sulakkeet ja kaapelit kestävät kasvavan kuorman kuvien 7 ja 8 mukaisesti. Pysäköintialueen sähköverkko sen sijaan kestää enimmillään vain 19 auton tuoman lisäkuorman (parkkipaikkoja yht.55). Kuvassa 7 on ensimmäisen vaiheen maksimikuormitus eli kolmasosa pysäköintipaikoista on latauskäytössä. Tämän verkko kestää ongelmitta. Kuvassa 8 esitetty toisen vaiheen maksimikuorma, jossa kaikki autot ovat sähköautoja, kasvattaa kiinteistön maksimikuormaa melkoisesti ja voi aiheuttaa ongelmia joissain tapauksissa. Kaikkiaan vastaava tarkastelu tehtiin seitsemälle erityyppiselle kohteelle. Tulokset on esitetty taulukossa 1. Sen perusteella kaikki kiinteistöt pystyisivät nykyisellä mitoituksella tarjoamaan latauksen ainakin 25 % autopaikoista. On kuitenkin huomattava, että vanhemmissa kohteissa pysäköintialueiden sähköistys on vanhaa TN-C -järjestelmää (taulukossa merkitty *:llä), jossa nolla- ja suojamaajohdin on yhdistetty. 5
6 Nämä kohteet on muunnettava nykyisiksi TN-S -järjestelmiksi, joissa on erilliset nolla- ja suojamaajohtimet, ennen kuin lataaminen on turvallista, Rakennusvuosi Kunnostettu Rakennustyyppi sillä sähköautojen latureiden käyttämä virta voi muodostaa vaarallisen jännitteen maadoitettuihin kohteisiin TN-C -järjestelmässä. Parkkipaikkojen määrä Max latauspisteet % kerrostalo pientaloalue kerrostalo kerrostalo 48 12* 25* kerrostalo kerrostalo 50 36* 72* rivitaloalue 40 20* 50* Nykyisen lämmitysinfrastruktuurin soveltuvuus sähköautojen lataukseen on aina arvioitava tapauskohtaisesti. Taulukko 1. Esimerkkikohteiden nykyinen sähköautomaksimi. * TN-C 4 VANHAN PYSÄKÖINTIALUEEN PÄIVITTÄMINEN Tarkastelu vanhojen pysäköintialueiden soveltuvuudesta sähköautojen lataamiseen on tehtävä tapauskohtaisesti, koska kiinteistöjen ja pysäköintialueiden olemassa olevat sähköverkot vaihtelevat merkittävästi. Yleisesti voidaan kuitenkin sanoa, että vähimmäisvaatimuksena ainakin lämmitystolppaa on muokattava tai se on vaihdettava sähköauton lataamiseen soveltuvaksi. Nykyinen lämmitystolppa sellaisenaan ei sovellu sähköautonlataukseen, sillä se vaatii sähkön mittauksen, vikavirtasuojan, 16 A:n johdonsuojakatkaisijan ja näiden lisäksi kellokytkin on poistettava. Ainakin osalla valmistajista, kuten Fiboxilla ja Garolla vanha lämmitystolppa voidaan muuttaa lataustolpaksi vaihtamalla vain osa tolpasta, jolloin kustannukset pysyvät alhaisina. Useimmissa kohteissa lataus voidaan aluksi mahdollistaa osalle pysäköintipaikoista päivittämällä lämmitystolppa lataustolpaksi. Tässä työssä tähän on viitattu latausinfrastruktuurin ensimmäisellä vaiheella. Ladattavien autojen yleistyessä yhä useampi paikka on muutettava latauskelpoiseksi, jolloin syntyy haasteita pysäköintialueen sähkönsyöttökyvyn riittävyydessä. Tällöin pysäköintialue on päivitettävä toiseen vaiheeseen, jossa mahdollistetaan lataus kaikille pysäköintipaikoille uusimalla pysäköintialueen sähköistys suuremmilla kaapeleilla ja sulakkeilla. Joissain tapauksissa myös kiinteistön pääkeskus jää liian pieneksi, jolloin myös se vaatii parannuksia. 4.1 Kustannusarvio Vanhan kiinteistön päivitys ensimmäiseen vaiheeseen vaatii vain lämmitystolppien päivityksen lataustolpiksi, mikä maksaa noin euroa per tolppa. Toiseen vaiheeseen päivitys sen sijaan vaatii tolppien vaihdon lisäksi ainakin pysäköintialueen kaivamista, putkittamista, uudelleen kaapelointia sekä asfaltointia, mitkä esimerkkikohteessa maksaisivat noin euroa. Pysäköintipaikkakohtaiseksi hinnaksi tällöin tulisi noin 300 euroa. Remontin yhteydessä tehtävässä päivityksessä sen sijaan voitaisiin säästää ainakin työkustannuksissa ja mahdollisesti kaivaus- ja asfaltointikustannuksissa. Mikäli kiinteistöyhtiössä tehdään muutenkin remonttia, tässä yhteydessä olisi hyvä varautua ladattaviin autoihin vähintään putkittamalla kaapelit tai mitoittaa kaapelit jo nyt riittävän suuriksi. Usein vanhoissa kiinteistöissä myös pääkeskukset tarvitsevat remonttia ja samassa yhteydessä ne olisi hyvä muuttaa riittäviksi myös autojen latauksen huomioon ottamiseen, jotta ylimääräisiltä kustannuksilta vältytään myöhemmin. 5 UUDEN PYSÄKÖINTIALUEEN RAKENTAMINEN Uuden pysäköintialueen rakentamisessa on järkevä mitoittaa sähköverkko heti riittävän suureksi sähköautojen latausta varten tai ainakin putkittaa pysäköintialue, jolloin kaapelit voidaan tarvittaessa vaihtaa isompiin, ja asentaa ohjauksen mahdollisesti tarvitsemat tiedonsiirtokaapelit myöhemmin. Tällöin jokaiselle paikalle täytyy varata 3 kw:n teho eli 1-vaiheinen 16 A:n syöttö. Sähköistys voidaan tehdä usealla tavalla ja tarkoitus on tarkastella mikä on järkevin ja toimivin tapa. Latausverkko voidaan asentaa kuten vanha lämmitysverkko eli ketjutettuna järjestelmänä. Tällöin vaaditaan isommat syöttöjohdot tai vähemmän paikkoja per syöttö. Tässä järjestelmässä jokainen latauspiste vaatii oman mittarin, jotta sähkönlaskutus on tasapuolista. Toinen vaihtoehto on asentaa tähtimäinen latausverkko. Tämä vaihtoehto vaatii oman syöttöjohdon jokaiselle latauspisteelle, mutta koko pysäköintialueen mittarointi ja ohjaus voidaan asentaa yhteen ohjauskeskukseen. Pysäköintialue on järkevä kalustaa aluksi lämmitystolpilla, jotka ovat myöhemmin muunnettavissa lataustolpiksi. Ainakin osalla valmistajista (Garo ja Fibox) lämmitystolpat voidaan myöhemmin muokata sähköautojen lataukselle sopiviksi. Koska asuinkiinteistöjen lataustolpat ovat melko yksinkertaisia, saattaa monilla valmistajilla olla valmiuksia lataustolppien valmistamiseen. 5.1 Kustannusarvio Rakennettavaan kohteeseen tehtäessä toisen vaiheen sähköautolatausverkkoa säästetään kustannuksissa huomattavasti kuin, jos kohde myöhemmin päivitettäisiin vastaavaksi, sillä silloin säästetään ainakin uudelleenkaapelointikustannukset. Mikäli asennusta ei putkiteta, jouduttaisiin kohde kaapeloinnin lisäksi myös kaivamaan ja asfaltoimaan uudelleen. Esimerkkikohteessa sähkölatauksen 6
7 mahdollistaminen koko pysäköintialueelle maksaisi lisää nykyiseen järjestelmään vain noin euroa, kun taas päivittäminen myöhemmin maksaisi huomattavasti enemmän. Näiden lisäksi lämmitystolpat on vaihdettava lataustolppiin, jotka eräällä valmistajalla ovat noin 100 euroa kalliimpia. 6 YHTEENVETO Alussa, kun sähköautoja on tulossa vain muutamia, kannattaa latausverkko päivittää ensimmäiseen vaiheeseen, jolloin ei tarvitse tehdä suuria ja kalliita muutoksia verkkoon. Tällöin riittää pysäköintipaikkojen muokkaus lataamiselle sopivaksi päivittämällä vanha lämmitystolppa lataustolpaksi, mihin useilla lataustolppavalmistajilla on jo valmiita ratkaisuja. Tolpanvaihdon lisäksi ensimmäisessä vaiheessa on suositeltava asentaa pysäköintiryhmille kuormanrajoittimet, ettei yhtäaikaisen autojen lämmityksen ja latauksen aikana ryhmän kuorma kasva yli sulakkeen kestoisuuden. Ensimmäisessä vaiheessa kustannukset pysyvät pieninä, mutta nykyiset sähköverkot kestävät sähköautojen lataamisen vain noin kolmasosassa pysäköintipaikoista., joten jossain vaiheessa sähköverkkoa on päivitettävä. Toiseen vaiheeseen, jossa latausmahdollisuus on kaikilla autopaikoilla, päivitys kannattaa tehdä vasta, kun sähköautoja on kiinteistössä huomattavasti, jolloin nykyisen verkon antama teho ei enää riitä. Koska sähköverkon päivittäminen toiseen vaiheeseen on kallista, kannattanee päivitys ajoittaa toisen remontin yhteyteen, mikäli se alentaa kustannuksia. Samasta syystä uusien kiinteistöjen on kannattavaa mitoittaa pysäköintialueensa kaapelit valmiiksi sähköautojen lataukselle riittäväksi tai vähintään putkittaa pysäköintialue rakennusvaiheessa, jotta kaapelit voidaan tarvittaessa vaihtaa suurempiin. Kasvavan kuorman vuoksi on myös syytä tarkastella tarvitseeko kiinteistön sähköliittymää suurentaa samalla. Sähköautoille mitoitettua verkkoa voidaan aluksi käyttää normaalisti autojen lämmitykseen ja se voidaan myöhemmin helposti muokata latauskelpoiseksi vaihtamalla lämmitystolpat lataustolpiksi. OHJEELLINEN KAAVIO KIINTEISTÖN AUTOLATAUSVERKOSTON PÄIVITTÄMISESTÄ Kiinteistöyhtiö haluaa sähköauton lautausmahdollisuuden Vähän Sähkösuunnittelija arvioi kestääkö kiinteistön verkko lisäkuorman Montako paikkaa tarvitaan Paljon Kyllä Ei VAIHE 1: Osa tolpista päivitetään sähköautojen myötä Ohje latausinfran päivitykseen Sähkösuunnittelija suunnittelee tapauskohtaisesti järkevimmän lataustoteutuksen Rakennusyhtiö rakentaa pysäköintialueen sähköautovalmiudella Ilmoitus sähköyhtiölle mahdollisesta liittymän muutoksesta Asukas hankkii sähköauton VAIHE 2: Kiinteistöyhtiö päivittää lämmitystolpat lataustolpiksi 7
8 LÄHTEET: [1] Matikainen, Juha T&K-päällikkö, Fortum. Espoo. Haastattelu [2] Biomeri. Sähköajoneuvot Suomessa TEM. 130s. [3] ST-kortti: ST Sähköauton lataaminen ja latauspisteiden toteutus ( ) [4] Gremban, Ron. Calcars: PHEVs: the Technical Slide -esitys. [Viitattu ]. Saatavissa: [5] Tanaka, Yoshikazu. Toyota. Prius Plug-in Hybrid Vehicle Overview -esitys. [Viitattu ] Saatavissa: conference09/pdf/phv_overview_en.pdf [6] Chervolet -viralliset internetsivut. [Viitattu ] Saatavissa: [7] IEC Plugs, socket-outlets, vehicle couplers and vehicle inlets - Conductive charging of eletric vehicles. International Eletrotechnical Commission. 10s. [8] Sähköautot-Nyt! -sivusto. [Viitattu ]. Saatavissa: /wiki:saehkoeautojen-standardointi [9] Mennekes and eletric vehicle -esitys. [Viitattu ]. Saatavissa: [10] Digital Museum of Plugs and Sockets -sivusto. [Viitattu ]. Saatavissa: [11] Syrjä, A Sähköautojen lataaminen autolämmityspistorasioista. Opinnäytetyö. Tampere. Tampereen Ammattikorkeakoulu. 45s Fortum Oyj Keilaniementie 1, Espoo, PL 1, FORTUM Puhelin /2011 8